cyanic-selkie/wikianc huggingface dataset:
לבון טר-פטרוסיאן
התפטרות
טר-פטרוסיאן נאלץ להתפטר בפברואר 1998 לאחר שתמך בפשרה בסכסוך על נגורנו קרבאך, אשר ארמנים רבים ראו כמערערת את הביטחון הלאומי. השרים בממשלתו של טר-פטרוסיאן, בהובלתו של ראש הממשלה דאז, רוברט קוצ'ריאן, סירבו לקבל את תוכנית השלום עבור קרבאך שהציעו המגשרים הבינלאומיים בספטמבר 1997. התוכנית התקבלה על ידי טר-פטרוסיאן ואזרבייג'ן, ולפיה תהיה האטה "הדרגתית" של הסכסוך, בעוד קביעת הסטטוס של קרבאך תידחה, וזה היה המכשול העיקרי בין הצדדים. על פי ההסכם, היה על ארמניה להחזיר שטחים שבשליטתה סביב קרבאך לאזרבייג'ן, ובתמורה, אזרבייג'ן וטורקיה יסירו את המצור שהטילו על ארמניה.
ראסייניאי
היסטוריה
בסתיו 1944 כבש הצבא האדום את ליטא מידי הצבא הגרמני הנסוג וליטא שבה להיות רפובליקה סובייטית סוציאליסטית בברית המועצות עד עצמאותה 1990.
חורבן קהילת ראסיין
ראסייני נכבשה בידי הצבא הגרמני ב-24 ביוני 1941. הליטאים המקומיים החלו מעסיקים את היהודים בעבודות כפייה מזדמנות, ובזזו את רכושם. דווחו מקרי חטיפת נשים ואינוסן. זמן מה לאחר כיבוש העיר, נכפו תושביה היהודיים לענוד על דש בגדיהם טלאי לבן כאות קלון.
הפיגוע במשגב עם
הפיגוע במשגב עם היה פיגוע מיקוח שהתרחש בקיבוץ משגב עם שבצפון אצבע הגליל ב-7–8 באפריל 1980, שמטרתו שחרור מחבלים הכלואים בישראל. האירוע הסתיים בהריגת כל חמשת המחבלים על ידי כוח של סיירת מטכ"ל וסיירת גולני. באירוע נרצחו מבוגר וילד מבני הקיבוץ, ונהרגו חייל צה״ל וכלב מיחידת עוקץ.
הפיגוע
סיירת גולני, בפיקוד גיורא ענבר, לקחה חלק גם בניסיון ההשתלטות השני, שהתרחש בשעות הבוקר, אותו הובילו לוחמי סיירת מטכ"ל, בפיקוד עוזי דיין, מפקד היחידה, אשר בו נהרגו המחבלים וחולצו בני הערובה למעט הרוג אחד, הפעוט אייל גלוסקא שנרצח על ידי המחבלים במהלך הלילה. בכוח הפורץ היה גם עמוס בן אברהם, שהתנדב לפרוץ ראשון לבית הילדים, וספג את מכת האש הראשונה של המחבלים. הוא נפצע בפריצה זו, ועבר ניתוחים רבים בידו, שנותרה מוגבלת. גם מפקד הכוח, דיין, נפצע במהלך הפריצה מרסיסי רימון בחזה וברגל.
תגובת ישראל לפיגוע
בעקבות הפיגוע יצאה ישראל למבצע מתח גבוה, ולמחרת הקימה ועדת מומחים טכניים בנושא תפקודה הלקוי של גדר המערכת. בהמשך הועתקה גדר המערכת 500 מטרים מערבה אל תוך שטח לבנון.
מבצע ולווטה
רקע
עד ההפוגה השנייה סבל חיל האוויר הישראלי מנחיתות לעומת חילות האוויר של מדינות ערב. בתחום מטוסי הקרב התבסס החיל תחילה על מטוסי אוויה S-199, גרסה צ'כית, נחותה מהמקור, של המסרשמידט 109 הגרמני. מטוס זה היה לא אמין בצורה יוצאת דופן, ורבים ממטוסי ה'אוויה' של חיל האוויר הישראלי יצאו מכלל פעולה במהלך הקרבות ובתאונות. למעשה, מטוס זה נקנה רק בלית ברירה, בשל הטלת אמברגו נשק למזרח התיכון. במהלך ההפוגה השנייה של המלחמה נחתמה עסקה נוספת (לאחר מבצע בלק) עם צ'כוסלובקיה, במסגרתה נרכשו 50 מטוסי קרב מדגם ספיטפייר, תמורת 23,000 דולר לכל מטוס (כמה מאות אלפי דולרים בערכי ימינו). מטוסים אלה נותרו בצ'כוסלובקיה לאחר שזו צורפה אל הגוש המזרחי, דבר אשר הכתיב הצטיידות בנשק סובייטי. השלטונות של צ'כוסלובקיה אף אפשרו לנציגי חיל האוויר לבחור את המטוסים שיחפצו לקנות, מתוך אלה שברשות הצ'כים.
ולווטה 2
מטוס 'סקיימאסטר' שנשלח לצ'כוסלובקיה להביא את ציוד הספיטפיירים נתקע לאחר שאחד ממנועיו הושבת. כיוון שכך, מטוס 'דקוטה' הוביל את הציוד לניקשיץ' ומשם נשלח על ידי מטוסי קרטיס 'קומנדו' לישראל.
עיתונאות
העיתונאות היא הבסיס לפעילותם של אמצעי התקשורת: עיתונים, חדשות, יומני חדשות ברדיו, תוכניות אקטואליה בטלוויזיה ואתרי חדשות באינטרנט.
אמיליה פיתוח
בעלי עניין
בפברואר 2001 רכשה ע. פלר אחזקות בע"מ, חברה פרטית בבעלותו המלאה של איש העסקים הישראלי עודד פלר את השליטה באמיליה. ביולי 2017 חברת האם "ע. פלר אחזקות" וחברת הבת "אמיליה פיתוח" עברו הליך מיזוג ביניהן בעסקת בעלי עניין. נכון לשנת 2021 בעל השליטה בחברה ומנכ"לה הוא עודד פלר, אשר מחזיק בכ-83.25% ממניות החברה הממוזגת.
אריאן (סדרת משגרים)
היסטוריה
דגם אריאן 6 נמצא בפיתוח. מטרת הפיתוח היא להגיע לדגם זול יותר לשיגור בודד ובעל יכולת של עד 11 שיגורים בשנה. השיגור הראשון מתוכנן לסוף שנת 2023.
MK 105
המערכת צפה על סירת קטמרן מהירה, שלרוב נגררת על ידי מסוק CH-53 סי סטאליון. בלב המערכת נמצא מחולל שדות מגנטיים שהפעלתו על יד מוקשים מגנטיים מפוצצת אותם (מוקשים ימיים רגילים נצמדים לחלקים מתכתיים בספינה ומתפוצצים עקב הצימוד המגנטי).
ויקטור קורצ'נוי
שנות ה-70
ברית המועצות נגד שאר העולם, 1970
אופנישדות
האוּפַּנִישַׁדוֹת (מסנסקריט: उपनिषद्, IPA: upəniʂəd) הן חלק מכתבי הקודש ההינדיים, ה"שרותי", העוסקות בעיקר בפילוסופיה ובמדיטציה ונחשבות כתורה דתית על פי רוב האסכולות בהינדואיזם.
מקורות
הברהמנות היו אוסף של הוראות ריטואליות, ספרים שפירטו את תפקידיהם של הכהנים (שבתחילה היו זכותם של האנשים, ולאחר מכן נתקבעו כזכות ברהמינית ייחודית). אלה מגיעים לאחר המנטרות.
רוברט אסרף
ביוגרפיה
אסרף נולד ב-1936 ברבאט ועלה לבדו לישראל לאחר קום המדינה, בגיל 17 אחרי מספר חודשים, בלחצה של אמו, רחל אסרף (לבית אזוגי), שנסעה בעקבותיו עד לקיבוץ עין גב, נאלץ לחזור למרוקו כדי להשלים את לימודיו בתיכון.
מספר שנים אחר כך חזר לפריז, שם החל לעבוד באחת החברות של דוד עמר, ראש הקהילה היהודית במרוקו ומהיהודים העשירים והמשפיעים ביותר. משם נקרא לשוב למרוקו, לשוב ולעבוד עם בכירי השלטון - ואף זכה להיות יועץ בכיר למלך מרוקו, חסן השני.
עמוד
באדריכלות ובהנדסה אזרחית עמוד הוא רכיב אנכי התומך במשקל הפועל מעליו כלפי מטה. עמודים תומכים בדרך כלל קורות אופקיות, קשתות או שעומדים בפני עצמם ונושאים מעליהם פסל או מונומנט כלשהו. עמודים יכולים להיות עשויים מחומרי בנייה שונים - בעבר נבנו מאבן, לבנים או עץ וכיום הם נבנים בעיקר מבטון מזוין או מפלדה.
המאה ה-20
האדריכלות המודרנית שהחלה להתפתח בסוף המאה ה-19 והגיעה לשיאה בשנות ה-20 וה-30 של המאה ה-20 עשתה שימוש חדש בעמודים. האדריכל לה קורבוזייה היה הראשון שהבין את הפוטנציאל הגלום בבטון מזוין באדריכלות וכי אפשר בקלות להעלות את כל המבנה על עמודי בטון ולהשאיר את קומת הקרקע נקייה. עיקרון זה של לה קורבוזייה כונה "פילוטי" ובא לידי ביטוי בפעם הראשונה ובאופן מובהק בוילה סבואה שתכנן ב-1929. הוא השפיע רבות גם על עקרונות הסגנון הבינלאומי ועל אדריכלים רבים אחרים אשר השתמשו בבנייה על עמודים ומנותקת מהקרקע. סגנון הבנייה הישראלית קיבלה השפעתו של לה קורבוזיה השפעה דרך האדריכל זאב רכטר שבנה כבר ב-1933 את בית אנגל, הבית הראשון על עמודים שנבנה בתל אביב. אלפי בניינים שנבנו אחריו, הן בתל אביב והן בשאר חלקי הארץ, הושפעו בבנייתם מרעיון זה והשתמשו גם כן בעמודים כדי ליצור "קומה מפולשת" בבסיס הבניין. הבנייה על עמודים נפוצה היום בבניינים רבים והיא תולדה של אותה תפישה מודרניסטית. בניינים רבים מעל קומת עמודים בארץ מנוצלת לרוב לגננות או לחנייה. חסרונה העיקרי של שיטה זו היא פגיעותה הרבה כנגד רעידת אדמה חזקה אשר קומת העמודים מהווה נקודת תורפה. תמ"א 38 שאושרה ב-2005 קבעה סטנדרטים מחמירים לשיפוץ קומות יסוד של בניינים ומעודדת בין השאר את חיזוק העמודים על ידי תוספת בנייה בקומת הקרקע.
רוברט ויסטריך
ספריו (רשימה חלקית)
(הספר זכה ב-1992 בפרס היהודי - בריטי Jewish Quarterly-Wingate Prize). (כמו כן, הספר היה הבסיס לסרט טלוויזיה בן שלוש שעות של רשת הטלוויזיה האמריקאית PBS. ויסטריך היה גם התסריטאי והעורך של הסרט). (ספר בכמה כרכים, בן 1,185 עמודים!) (הספר זכה בפרס "ספר השנה - 2010", של הירחון הניו יורקי Journal for the Study of Antisemitism)
הראמונס
השפעות
בשנת 1976 הראמונס בילו עם מעריצים שהתבררו כחברים בלהקות סקס פיסטולס והקלאש. במהלך הפגישה פול סימונון, הבאסיסט של הקלאש, אמר שהקלאש לא הופיעו עדיין בפני קהל כי הם לא חשבו שהם מספיק טובים, וג'וני ראמון הגיב כשאמר: "אנחנו גרועים. אתה לא צריך להשמע טוב, פשוט לך ותנגן". באותו היום הקלאש הופיעו בפעם הראשונה. הדאמנד הופיעו בפעם הראשונה יומיים מאוחר יותר, כשנפגשו עם הראמונס באותו יום. בנוסף, ההופעות של הראמונס בקליפורניה גרמו להקמתן של להקות פאנק מקליפורניה כמו דגל השחור, דד קנדיס, בד רליג'ן, וSocial Distortion. ישנן להקות שיצרו גרסאות כיסוי לאלבומים שלמים של הראמונס, כמו Screeching Weasel, The Vindictives, The Queers ועוד. כמו כן להקות פאנק ישראליות עושות גרסאות כיסוי לראמונס, למשל להקת הפאנק רוק הישראלית השינגאז שלהקת ראמונס השפיעה עליה רבות. ישנן עוד להקות פאנק רבות שקיימות עוד היום שמושפעות מהראמונס, כולל בישראל, כמו קילר הלוהטת.
אפיק גיימס נגד אפל
רקע
באמצע שנת 2020 חזר סוויני על עמדתו בנוגע לעמלה שגובות אפל וגוגל, וזאת לנוכח שימוע גדול בקונגרס בארצות הברית, החוקר את ההגבלים העסקיים ורמיסת התחרות על ידי חברות הביג הטק, ובמהלך חקירות דומות שהתנהלו נגד אפל באיחוד האירופי. בראיון ל-CNBC אמר סוויני כי "אפל נעלה את המערכת שלה ויצרה מונופול מוחלט על הפצת תוכנה". על גוגל אמר: "גוגל למעשה חונקת בכוונה חנויות מתחרות בכך שהיא מעמידה מכשולים וחסמים בממשק המשתמש". סוויני הצהיר עוד כי "אם כל מפתח היה יכול לקבל את התשלומים שלו ולהימנע מעמלה בשיעור של 30% על ידי אפל וגוגל, היינו יכולים להעביר את החיסכון לכלל הצרכנים, והשחקנים שלנו היו מקבלים מחירים טובים יותר על הפריטים שאנו מציעים, וכך הייתה נוצרת תחרות כלכלית".
הסוגיה המשפטית שעל הפרק היא האם השליטה של אפל בחנות האפליקציות של iOS היא מונופול או לא. לטענת אפיק, אפל היא מונופול למכשירי iOS, ולכן התנהגותה בהגבלת מערכות תשלום וחנויות דיגיטליות חלופיות היא נוגדת תחרות. מנגד, אפל טוענת כי לשוק בו אפיק משתתפת ישנן פלטפורמות מרובות, לא רק iOS, ומנקודת מבט זו, אפל איננה מונופול.
תחילת הליכים משפטיים
בתביעתה נגד גוגל טענה אפיק את אותו הדבר, והוסיפה כי ההגבלות שמציבה גוגל מונעות עסקאות במשחקי פורטנייט שלא הותקנו דרך חנות האפליקציות בטלפונים חכמים מסוג LG ו-OnePlus. לטענת אפיק, "על אף הבטחותיה של גוגל להפוך את מכשירי אנדרואיד פתוחים לתחרות, גוגל הקימה חסמים חוזיים וטכנולוגיים המונעים תחרות בהפצת אפליקציות למשתמשי אנדרואיד, וכך היא מבטיחה שרוב האפליקציות יורדו מהחנות שלה". בתגובה לתביעה, הצהירה גוגל: "יש לנו מדיניות עקבית שהוגנת כלפי מפתחים שבחרו להשתמש בחנות האפליקציות' אשר שומרת עליה בטוחה למשתמשים. אף על פי שהמשחק פורטנייט נותר זמין באנדרואיד, איננו יכולים להפוך אותו לזמין בחנות מכיוון שהוא מפר את המדיניות שלנו. עם זאת, אנו מברכים על ההזדמנות להמשיך בדיונים עם אפיק גיימס ולהחזיר את פורטנייט ל-Google Play".
בתגובות ברשתות החברתיות כתב סוויני כי אפיק פתחה במהלכים הללו כי "אנו נלחמים למען חירותם של בעלי טלפונים חכמים להתקין אפליקציות מכל מקור שיבחרו, למען החופש של מפתחי אפליקציות לבחור איך להפיץ אותן, ולמען החופש של שתי הקבוצות לעשות עסקים באופן ישיר. הטיעון הנגדי העיקרי הוא: 'יצרני טלפונים חכמים יכולים לעשות מה שהם רוצים', וזוהי תפיסה איומה. לכולנו יש זכויות, ואנחנו צריכים להילחם כדי להגן על זכויותינו מפני מי ששולל אותן מאיתנו".
המשפט
המשפט התנהל במשך שלושה שבועות. שלב העדויות הסתיים ב-21 במאי 2021. שלב הסיכומים הסתיים ב-24 במאי 2021.
במהלך המשפט דלפו מספר מסמכים שהיוו חלק מראיות שני הצדדים. חלק מהמסמכים הכיל מידע חסוי השייך לחברות צד שלישי שכלל לא קשורות למחלוקת בין אפיק גיימס לאפל. המסמכים חשפו פרטים פנימיים על תעשיית הגיימינג, כמו פרטים כספיים של חנות האפליקציות של אפיק, את ניסיונה של אפיק לשכנע את סוני לאפשר משחקים חוצי פלטפורמות בקונסולת המשחקים שלה: סוני פלייסטיישן, ואת פנייתה של אפיק למיקרוסופט במטרה לשכנע אותה לאפשר משחקים חינמיים בפלטפורמת Xbox, ללא חיוב בדמי מנוי. מההדלפות עלה שגם חברת Walmart רצתה להוציא שירות הזרמת משחקים בענן, שירות שבסופו של דבר כלל לא הוכרז.
פסק הדין
פסק הדין ניתן ב-10 בספטמבר 2021.
בהתבסס על הבחנות אלה, סברה רוג'רס כי שוק המשחקים בנייד שונה מהותית משוק משחקי הווידאו, וכי בהתאם להגדרת השוק הזו, אפל איננה מונופול – אלא לכל היותר דואופול לצד גוגל, עם תחרות ממתחרות כגון נינטנדו וגוגל סטדיה (שירות משחקים בענן מבית גוגל). רוג'רס הוסיפה כי בעוד אפל נהנית מנתח שוק ניכר של מעל 55%, אין פעילותה מגיעה לכדי מהווה מונופול בלתי חוקי.
בהתאם לטיעוניה של אפיק גיימס הסכימה השופטת רוג'רס כי חלק מפעולותיה של אפל מהווה סיבה לדאגה, בעיקר לאור העדר התחרות בשוק העסקאות במשחקים בנייד, אך מאחר שקבעה שאפל היא לא מונופול אין ביכולתה להושיט סעד. רוג'רס קבעה כי העדר התחרות מעורר דאגה ושנראה כי שינוי מדיניותה של אפל בחנות האפליקציות שלה נובע מכך שאפל בעיצומו של דיון משפטי סביב מדיניות זו.
השופטת רוג'רס קבעה כי אף על פי ש-30 אחוזי העמלה שגובה אפל עשויים להיות לא מוצדקים ביחס לערך שאפל מציעה, ללא תחרות משמעותית המציעה אלטרנטיבה, היא לא תוכל להורות על שינויים. בנוסף לכך, רוג'רס שללה את עמדת אפיק לפיה אפל צריכה לחדול מלגבות עמלה בעבור כל רכישה-בתוך-האפליקציה, וציינה שלאפל יש זכות לגבות תשלום בעבור רישיון השימוש בקניין הרוחני שלה, ושעמלה זו מאפשרת לאפל לממש את זכותה באופן ישיר ויעיל.
לאחר פסק הדין נציגה של אפל הצהיר כי "היום בית המשפט אישר את מה שידענו כל הזמן: חנות האפליקציות אינה מפרה את חוק ההגבלים העסקיים". מנכ"ל אפיק גיימס, טים סוויני הצהיר כי פסק הדין אינו מהווה זכייה עבור מפתחי האפליקציות או עבור הצרכנים, ושאפיק לא תחזיר את פורטנייט ל-iOS עד אשר אפיק תוכל להציע מערך תשלומים-בתוך-האפליקציה שיהווה תחרות הוגנת למערך התשלומים של אפל, על מנת להעביר את החיסכון למשתמשים.
אפיק גיימס נגד גוגל
על פי גוגל, עניינה שונה מהעניין שאיתו מתמודדת אפל, כיוון שמערכת ההפעלה אנדרואיד אינה מוגבלת כמו iOS. לעומת אפל, גוגל מאפשרת ליצרני טלפונים חכמים להפעיל חנות אפליקציות משלהן, בהתאם לשיקול דעתן. למרות זאת, נחשף כי גוגל שילמה ליצרניות טלפונים חכמים והציעה להן תמריצים כלכליים בכדי שלא תשלבנה במכשיריהן חנויות אפליקציות המתחרות בגוגל פליי.
נחמן אלכסנדרון
בין השאר, תכנן וביצע את דרך אלון בבקעת הירדן ואת כביש הצפון. עמל רבות על הקמת העיר כרמיאל ואף נתן לה את שמה. על שמו חניון נבי חזורי, בדרך העולה מהבניאס לחרמון, שהייתה הדרך האחרונה אותה תכנן טרם פטירתו.
משפחת מולר
בנימין מולר
מדי שנה משדרת הטלוויזיה הממלכתית הבלגית את תפילת ליל הסליחות הראשונות מבית הכנסת הגדול של אנטוורפן.
הרב אהרן מולר
בנם הצעיר של אברהם וחווה, הרב אהרן, מכהן כרבה של העיר באדן בשווייץ. ידוע כבעל השכלה פילוסופית והשקפות ליברליות, דבר שהביא לביקורת כלפיו בעולם החרדי. בעבר כיהן כר"מ בישיבת לוגאנו שבשווייץ, וכן כראש הכוללים "אורות חיים ומשה" בליון שבצרפת ובאשדוד בישראל.
משה מולר
למשה קול ייחודי – טנור ספינטו, המקיף שלוש אוקטבות שלמות. למד חזנות ומוזיקה במשך ארבע שנים במכון תל אביב לחזנות נפתלי הרשטיק וכן פיתוח קול. הוא משמש כחזן ראשי בחגים בבית הכנסת היכל מאיר שברחוב מאנה בתל אביב.
ד"ר זאב מולר
בנו הרביעי של אהרון. תלמיד ישיבות פוניבז' ולייקווד. משמש כחזן ראשי בבית הכנסת "ווסט סייד אינסטטיושן" במנהטן שבניו יורק. בשנת 2020 קיבל זאב מולר תואר דוקטור מאוניברסיטת קולומביה בניו-יורק, בתחום של מדעי המוח.
הנמכה (תעופה)
פרופילי הנמכה
מנועי בוכנה מקוררים אוויר דורשים הגדרות כוח מחמירות בהנמכה מגובה רב, מכיוון שהורדה של כוח מורידה את הטמפרטורה של הצילינדר, ואם היא יורדת מהר מדי המנוע עלול להיכנס למצב של הלם תרמי שתגרום להיכבות המנוע ואי יכולת להניעו בשנית.
פריגו
פריגו נסחרת בבורסה לניירות ערך בניו-יורק, והיא רשומה אף בבורסה לניירות ערך בתל אביב, זאת בעקבות מיזוג בתחילת 2005 עם קבוצת "אגיס", חברה ישראלית שהייתה בשליטת מורי ארקין לפי שווי (לאגיס) של למעלה משמונה מאות מיליון דולר. בעקבות רכישה זו השתנה גם שמה של "אגיס" ל"פריגו ישראל".
נסיכות זאלם-זאלם
גאוגרפיה
בירת זאלם-זאלם הייתה תחילה באדונווילר, ומ-1751 ואילך, סנונס. החלק השני של השם זאלם-זאלם נובע מטירת זרלם ליד זאלם (היום לה ברוק).
ג'ון לוגי ביירד
פיתוח הטלוויזיה
ב-1923, כשמצבו הבריאותי רופף, עקר ביירד להייסטינגס בחוף הדרומי של אנגליה ושכר בית מלאכה בעיר. ביירד בנה את מקלט הטלוויזיה הראשון שלו כשהוא משתמש בין השאר בפריטים מאולתרים שכללו ארגז כובעים ישן, זוג מספריים, מחטי תפירה, פנסי אופניים, קופסאות תה (מעץ), שעוות חותמות ודבק שקנה. ב-1924 הדגים טלוויזיה אנלוגית מכנית-למחצה ששידרה צלליות נעות. ביולי אותה שנה בשעת עבודתו כמעט התחשמל למוות כשחטף מכת חשמל של 1,000 וולט, אך סבל מכוויות קלות בלבד בידו הימנית.
בעקבות השידור המוצלח ייסד ביירד חברה שב-1928 ביצעה את השידור הטרנס אטלנטי הראשון מלונדון להרטסדייל, ניו יורק ואת השידור הניסיוני הראשון ל-BBC. בנובמבר 1929 ייסד ביירד בשותפות עם ברנרד נתן את TBN, חברת הטלוויזיה הראשונה בצרפת. ב-1931 בוצע שידור חי של מרוץ סוסים (אפסום דרבי). ב-1930 ביירד הציג טלוויזיה עם מסך של 60X150 סנטימטר בקולוסיאום של לונדון, ברלין, פריז וסטוקהולם. עד 1939 הוא הצליח לשפר את מערכת ההקרנה ובנה טלוויזיה עם מסך ענקי של 4.6X3.7 מטר.
הדגמה של טלוויזיה תלת־ממדית (צבעונית) בעלת מסך גדול התרחשה במרץ 2008, מעל 60 שנה לאחר הדגמתו של ביירד.
מלחמת רשות
בניגוד למלחמת מצווה, במלחמת רשות חייבים ראשי העם לקבל מהסנהדרין את הרשות לצאת למלחמה, כפי שמתואר במסכת ברכות. מלחמות דוד המלך מובאות בתלמוד כאבטיפוס למלחמות רשות.
אירס אישה ולא נשאה
אדם שנשא אישה, בשנה הראשונה לנישואיו יחזור לביתו.
שלמה אהרן ורטהיימר
הרב שלמה אהרן ורטהיימר (י' בכסלו תרכ"ז, 18 בנובמבר 1866 בהונגריה – י' בתמוז תרצ"ה, 11 ביולי 1935 בירושלים) היה דיין ומחבר ספרים רבים בכל מקצועות התורה, הלכה, אגדה, דרוש, דקדוק לשון הקודש, ועוד. עמד בראש ישיבת אור המאיר שעל יד כולל שומרי החומות. ראשון מפרסמי כתבי גניזת קהיר.
תולדותיו
הרב ורטהיימר שילב את ידיעותיו התורניות המקיפות בעבודתו המחקרית בההדרת כתבי הקדמונים. בחייו הדפיס עשרות ספרים מכתבי יד עתיקים והחזיר לעולם התורה מדרשים ותשובות גאונים שהיו אבודים מאות שנים מעיני הלומדים. בחייו הדפיס למעלה משלושים וחמישה ספרים, הן ספרי חידושים משלו והן ספרי מדרשים, גאונים וראשונים שההדיר עם הערותיו.
זאודיתו, קיסרית אתיופיה
זֶאוּדִיתוּ (בגעז: ዘውዲቱ, זוודיתו; נולדה ב-29 באפריל 1876 בשם "אסכלה מריאם", נפטרה ב-2 באפריל 1930) הייתה בתו הצעירה של הקיסר מנליק השני מאשתו וויזרו אבאטצ'או באין. פירוש שמה הוא באמהרית הוא "הכתר".
משפחה בהנפקה
משפחה בהנפקה היא קומדיית מצבים לילדים ונוער שהחלה את שידוריה ב-22 במרץ 2020 לצופי HOT.
ארתור אברונין
ארתור אברונין (נולד ב-6 באוגוסט 1982 בליטא) הוא כדורסלן ישראלי ששיחק בעמדת הסנטר. גובהו 2.12 מטרים.
ביוגרפיה
אברונין גדל במחלקת הנוער של הפועל חולון, והגיע עמה עד גמר הפלייאוף, שבו הפסידה לבני הרצליה. במקביל, שיחק בליגות לבתי הספר עם קריית שרת חולון. בגיל 18 עבר לבוגרים של הפועל גליל עליון. את משחק הבכורה שלו שיחק במדי קבוצת הפועל גליל עליון נגד עירוני חדרה.
הישגו הבולט ביותר עד כה הוא העפלה בעונת 2002 עם עירוני רמת גן לגמר פלייאוף, חצי גמר גביע המדינה ורבע גמר גביע קוראץ'.
ויקטוריה (אי)
שטחו של האי הוא 217,291 קמ"ר וככזה הוא האי ה-8 בגודלו בעולם והשני בגודלו מבין אייה של קנדה. שטחו של האי גדול משטחה של בלארוס.
The Stone Quarry
היסטוריה
בינואר 2019 החברה שינתה את שמה משמה הראשון (Cruel and Unusual Films, Inc.) לשמה הנוכחי (The Stone Quarry) ופורסם שסניידר יחזור לביים סרטים לאחר שחתם על חוזה עם נטפליקס שמתחיל בבימוי סרט הזומבים "צבא המתים".
שיטות חלוקה
דוגמה פשוטה
תיאור התהליך : בהינתן נקודות בקרה {f0} המפוזרות על השלמים נבצע את חוקי העידון הבאים :
שלפוחית סינפטית
שלפוחית סינפטית (synaptic vesicle, neurotransmitter vesicle) היא אברון תאי הנמצא בקצה האקסון של תא עצב, ובו נאגרים מוליכים עצביים. מעבר דחף עצבי בסיב העצב מביא למיזוגן של שלפוחיות סינפטיות עם קרום התא ולפליטת המוליך העצבי אל המרווח הסינפטי. מולקולות המוליך העצבי מפעפעות אל קרום התא הבתר-סינפטי ונקשרות לקולטנים; קישור זה מעורר פוטנציאל בתר-סינפטי בתא, שבעקבותיו עשוי להיווצר בו דחף עצבי.
מיחזור שלפוחיות
איחוי שלפוחיות עם קרום התא לא רק מגדיל את שטח הקרום, אלא גם מוסיף חלבונים שלפוחיתיים שאינם אמורים להימצא על פני קרום התא (למשל, חלבוני ההעברה של מוליכים עצביים). מנגנון של מיחזור שלפוחיות בבליעה תאית מבטיח שמירה על שטח קרום התא, מחזיר חלבונים ייחודיים לשלפוחיות אל תוך התא ומקצר את משך הזמן הדרוש לחידוש מלאי השלפוחיות בטרמינל.
אוליבר סאקס
ספריו
בין ספריו:
עגלה ערופה
תיאור המצוה
דיני המצווה מובאים בספר דברים בסיום פרשת שופטים. אם נמצא מת המוטל על הקרקע ולא ידוע מי הרגו, יוצאים שלושה דיינים (ויש אומרים: חמישה) מבית הדין הגדול שבירושלים (הסנהדרין), ומודדים את המרחק מהמת אל הערים הסמוכות, כדי לקבוע איזו עיר היא הקרובה ביותר. לאחר מכן קוברים את המת באותו מקום:
חז"ל במשנה תמהים על הצהרת זקני העיר שלא שפכו את דמו של המת:, ולפיכך הם מסבירים שמשמעות הכרזה זו היא, שזקני העיר אומרים שלא נמנעו מללוותו ומלתת לו אוכל. חכמי בבל מסבירים את זה על פי הירושלמי על הנהרג שלא ליוו אותו ונתנו לו את המענה הכלכלי ולכן הלך מחוץ לעיר ונרצח ואילו חכמי ארץ ישראל מסבירים שמשמעות ההכרזה היא, שזקני העיר אומרים שלא 'עמעמו' את דינו של הרוצח.
עברי גיטליס
קורות חיים
גיטליס ניגן עם היוקרתיות בתזמורות העולם, ורבות מהקלטותיו נחשבות לקלאסיקה. החל מסוף שנות השישים ועד למותו הוא התגורר בפריז. ניגן על כינור סטרדיוואריוס "Chant du Cygne" מ-1737 ו-גוארנרי "Ysaye", וכן על סטרדיוואריוס מ-1713.
בשנת 2012 היה אורח כבוד בקורס הקיץ של קשת אילון.
נזיר (נצרות)
על פי הכנסייה הנוצרית, נזיר הוא אדם שנשבע לשמור לא רק על הציוויים של הכנסייה, אלא גם על ההדרכה האוונגליונית (למשל, נשבע שהוא ישמור על עוני, פרישות וציות). הנזיר אמור להתמקד באידיאל של החיים הדתיים, או ב"מצב המושלם".
מקורות הנזורה הנוצרית
כל עוד הייתה נצרות אסורה, ומאמיניה הפכו למרטירים, לא הייתה נזורה כי ההקרבה העלית של נוצרי למען אמונתו הייתה ההפיכה להיות קדוש מעונה. כאשר אימץ קונסטנטינוס בתחילת המאה הרביעית את הנצרות כדת הרשמית של האימפריה הרומית לא הייתה יותר יכולת הקרבה על ידי מות קדושים ומי שרצה להקריב מעצמו למען אמונתו פנה לסגפנות והסתפקות במועט, כלומר הפך לנזיר.
נראה שכבר מתקופה מוקדמת מאוד בנצרות היו יחידים שחיו חיי בדידות, התמקדו בעבודת האל וחיקו את 40 היום של ישו במדבר. חיקוי המושיע (imitatio christi). אך אלה לא הותירו מאחריהם תיעוד ארכאולוגי, ותיעוד כתוב מועט ביותר. דוגמאות לנזירים אלו הם פאולוס מתבי ואנטוניוס הגדול. לאנטוניוס היו תלמידים-נזירים, שחיו בקרבת מקום אך לא יחד איתו.
הנזורה במצרים
פכומיוס, חסיד של אנטוניוס, החליט שיש לייסד קהילה של נזירים, שבה הנזירים חיו בחדרים שונים אך עבדו, אכלו והתפללו יחד. שיטה זו של ארגון נזירי מכונה "קוינוביון", או מבוססת-קהילה. כל המסדרים הנזיריים המוכרים הם קנוביטיים. בתאולוגיה הקתולית, חיי קהילה אלה נחשבים לעדיפים בגלל הצייתנות שמתורגלת בה, ומפני שקטנים הסיכויים לסטייה מדרך הישר. ראש המנזר כונה במילה "אב" בארמית-סורית: "אבא", באנגלית - abbot, בצרפתית - abbé, בגרמנית Abt, באיטלקית - abate.
ראשית הנזורה בסוריה
מקום נוסף בו התקיימה נזורה היא סוריה רבתי. תאודורוטוס מקירוס (Θεοδώρητος Κύρρου) שחי בשנים 393–460 כתב בספרו Historia Religiosa על 75 נזירים שראה או שמע עדויות מהימנות עליהם. לפי הספר שלו הנזורה הסורית לא התבודדה ולא התנתקה מהעולם אלא להפך, הציגה עצמה ואת ייסורי גופה לראווה והייתה תלויה לקיומה בנדבות הקהילה או משפחה.
תקנוני האב (דור ראשון)
אוגוסטינוס מהיפו חיבר תקנון למנזר שייסד, מחולק ל-Praeceptum, Ordo Monasterii ו"מכתב 211" (נכתב ב-423) שמהווה התאמה של כלליו למנזר נשים. המנזר של אוגוסינוס יועד לכמרים, כלומר לאנשים שכבר עברו תהליך לימוד והפנמת מצוות הדת, ולכן התקנון שם דגש מועט יחסית על צייתנות. כמו אצל בזיליוס, גם עבור אוגוסטינוס היוו חיי המנזר חיי שיתוף בין הנזירים, ולכן החשיב את הסולידריות ההדדית יותר מן הצייתנות.
תקנוני הדור הרביעי
ידוע אך מעט על מקורותיו של התקנון הנזירי הראשון במערב אירופה, תקנון האדון (Regula Magistri) האנונימי, שנכתב במקום כלשהו דרומית לרומא סביב שנת 530. התקנון מוסיף אלמנטים משפטיים שלא מצויים בתקנונים המוקדמים יותר, ומגדיר בפירוט רב את הפעילות ואת תחומי האחריות של המנזר ושל פקידיו. זהו התקנון המפורט והמקיף ביותר מכל תקנוני הנזורה שפורסמו עד זמנו ואף יותר מתקנונים שפורסמו אחריו. נקודת מוצאו של התקנון היא שהאדם רע מיסודו, ולכן צריך לעשות כל שאפשר כדי למנוע מהרוע להתפרץ.
תקנוני הדור החמישי
תקנון הנזורה של בנדיקטוס נעשה במאה התשיעית למדריך הבסיסי של הנזירות המערבית, בין השאר בשל השראתו של הקיסר קרל הגדול.
תקנון נוסף בעל חשיבות הוא התקנון Regula ad monachos, שחיבר אורליאנוס (Aurelianus) בישוף ארל בשנת 548.
תקנוני הדור השישי
בדור השישי היו עשרות תקנונים, רובם שאבו מתקנונים קודמים ובראשם תקנון בנדיקטוס. התקנון Regula Sancti Ferreoli פורסם בין השנים 553–568, ותקנון חשוב אחר מאותה תקופה הוא Regula Tarnatensis.
פינווה
פינווה נשא לאשה את מיריאל, ונולד להם בוואלינור פאנור, מי שלימים היה הגדול בעלפים ויוצר הסילמרילים, ופינווה קרא לו קורופינווה. אולם מיריאל שיקעה און בנים רבים בבנה האחד, והיא בחרה למות וללכת להיכלי מנדוס. פינווה נעצב מאוד על מותה, כי האלדר היו עדיין בימי אביב נעוריהם, והוא חפץ להביא ילדים רבים לאושר ארדה. פינווה היה יושב במשך תקופה ארוכה ליד גופה שבגני לוריין – הוא לא הרקיב, כי שפחות אסטה הואליה דאגו לו – וקורא בשמה, אך היא לא ענתה לו, ולאחר זמן פסק פינווה לבוא לראותה, כי יותר היה נעצב כשהיה קורא לה והיא אינה עונה לו. הוא היה היחיד בממלכה הברוכה שהיה נטול שמחת חיים.
הוסטל איילון
הוסטל איילון הוקם בשנת 2005 על ידי המוזיקאי אריאל שלם (Ariel De Lion), כמלכ"ר של מוזיקאים, משוררים ואמנים ויזואליים.
דוק ווטסון
ביוגרפיה
במהלך חייו הוציא ווטסון כ-30 אלבומים נוספים, לבדו או עם בני משפחתו, עד שני האחרונים שבהם ב-2002, ואלבום הופעה חיה לאחר מותו ב-2017. בנוסף על כך הוציא אלבומי אוסף רבים, ושיתופי פעולה עם מוזיקאים אחרים. זכה שבע פעמים בפרסי גראמי, מ-1973 ועד 2006, על הקלטות, הופעות ואלבומים בקטגוריות המוזיקה העממית והקאנטרי, וכן בפרס גראמי על מפעל חיים בשנת 2004.
חובי
בזמן המפקד שנערך בשנת 2014, אוכלוסיית חובי מנתה 4,242 נפש; בעיירה פועלים מפעל לעיבוד תה ובית חרושת לשימורים. חובי היא מקום מושב הבישוף של הדיוקסיה פותי-חובי.
סיטומתא
תוקפו ההלכתי של קניין סיטומתא
בעניין תוקפו של קניין סיטומתא נחלקו האחרונים; לדעת החתם סופר ופוסקים נוספים לקניין זה תוקף של קניין דאורייתא, ולדעת נתיבות המשפט ופוסקים נוספים קניין זה אינו אלא מדרבנן. לשאלה זו השלכות שונות אשר נידונו בפוסקים כגון: במכירת בהמת ישראל לגוי על מנת לפטור מקדושת בכור, במכירת חמץ לגוי בפסח, ובקידושי אישה אשר נעשו בחפץ שנקנה בקניין סיטומתא. בעוד שלפי שתי הגישות הראשונות שהוצגו לעיל (הסכמה מכללא וגמירות דעת) ניתן לומר שקניין סיטומתא מהווה קניין תקף מדין תורה, שכן הוא מבוסס על דיני הקניין בתורה ורק מחליף את הצורך במעשה הקניין; הרי לפי הגישה המבססת את קניין סיטומתא על תקנת חכמים, מתלבטים פוסקים בשאלה, האם תוקפו של קניין הסיטומתא הוא מדאורייתא או מדרבנן. חלק מהאוחזים בדעה שסיטומתא מבוססת על תקנת חכמים, סברו שדין סיטומתא מועיל מדרבנן בלבד, ואינו מועיל מדאורייתא. לפיכך פסקו, למשל, שקניין סיטומתא אינו יכול להפקיע קדושת בכור. נפקות נוספת לעניין זה היא מכירת חמץ לגוי בפסח, המועילה רק אם היא תקפה מדאורייתא. ניתן אפוא לקיימה בסיטומתא, אם אינה מדרבנן.
איי טרייס
האיים מתנשאים מעל פני השטח של מדף הקרח אבוט, המכסה את מצר פיקוק.
רגעים של אמת
סיפור מתח
"על לא עוול בכפו", זהו הסיפור הראשון בספר, (עמ' 11). המתאר תהליך בלתי אפשרי, סיפור מציאותי, שבו אדם נופל קורבן לטעויות אנוש מוצדקות. כריסטופר עמנואל באלאסטרו הוא נגן קונטרבס ניו יורקי, הנעצר, נכלא ומואשם במספר אירועים של שוד ותקיפה בחנויות שונות בעיר. האיש זכאי לחלוטין, אך שרשרת החוק הולכת וחונקת אותו ואת בני משפחתו. אשתו מאבדת כל תקווה לניצחונו במשפט, ונכנסת לבית חולים פסיכיאטרי. עדים שהיו אמורים לתת לו אליבי, מתים באופן מפתיע לפני הגעתו אליהם. עורך הדין הצעיר שאמור להגן עליו, מקבל רגלים קרות מול עורך הדין רב-ניסיון, מטעם הפרקליטות ולכן מנסה לדחות את העימות.
קם ליה בדרבה מיניה
מלקות וממון
כשאדם במתחייב מלקות ובממון - הוא לוקה ולא משלם, למעט שני מקרים: עדים זוממים שזממו לחייב אדם ממון שלא כדין, אמורים לקבל מלקות- מדין "לא תענה ברעך עד שקר", אך גם לשלם על הנזק שזממו לגרום, מדין "ועשיתם לו כאשר זמם לעשות לאחיו". הכלל הוא שהחיוב על תוכן ההזמה גדול יותר מהחיוב על עצם ההזמה - ו"כל המשלם אינו לוקה". המקרה השני הוא חובל בחבירו, שחייב מלקות על שהכה את חבירו, וכן ממון - פיצוי על הנזק. בפועל, הוא משלם ולא לוקה, מכיוון שחסה התורה על ממונו של הנחבל ורצתה לפצות אותו על הוצאותיו.
מייבאך אקסלרו
מייבאך אקסלרו (בגרמנית: Maybach Exelero) היא מכונית ספורט תוצרת חברת מייבאך שיוצרה במהדורה מוגבלת של יחידה אחת בלבד, שמחירה כ-8 מיליון דולר - היקרה ביותר בהיסטוריה.
מחיר ויוקרה
מייבאך אקסלרו, במחיר 8 מיליון דולר, היא המכונית היקרה ביותר אחרי פאגאני זונדה HP ברצ'טה שמחירה 16 מיליון דולר, יותר מ"קוניגסג" ccxr Trevita במקום השלישי, במחיר 4.8 מיליון דולר, "למבורגיני וננו" במקום הרביעי, לייקאן הייפר-ספורט" במחיר 3.4 מיליון דולר, שממנה יוצרו 7 יחידות, ו"בוגאטי ויירון סופר-ספורט" במחיר 2.6 מיליון דולר.
דקה (כתב עת)
היסטוריה
בין גליונותיו של כתב העת פורסמו שירים ותרגומים של משוררים צעירים וותיקים יותר, בהם רמי סערי, זלי גורביץ', חביבה פדיה, אלמוג בהר, נוית בראל, ליאת קפלן, אדמיאל קוסמן, טל ניצן, גיורא לשם, מירון ח. איזקסון ושירה סתיו, לצד שיריהם של העורכים. שירים ומאמרים מתוך כתב העת תורגמו לאנגלית, לספרדית, לערבית ולהינדית ופורסמו בארצות הברית, ארגנטינה, הודו, לבנון, מצריים וספרד.
גיליון מספר 3, יצא במרץ 2008.
ליגת העל הקפריסאית
בתום כל עונה, הקבוצה הזוכה באליפות הליגה מעפילה לשלב המוקדמות השלישי של ליגת האלופות. זוכת הגביע הקפריסאי מעפילה לסיבוב הפלייאוף של הליגה האירופית, סגנית אלופת קפריסין ומקום 3 בליגה הקפריסאית מעפילות לסיבוב המוקדמות השני של הטורניר. אם זוכת הגביע היא גם אלופת הליגה אז סגנית מחזיקת הגביע מעפילה לסיבוב הפלייאוף של הליגה האירופית, ואילו אם זוכת הגביע היא סגנית האלופה, אז גם הקבוצה במקום הרביעי בטבלה מעפילה לסיבוב המוקדמות השני של הליגה האירופית.
מכללת סכנין
היסטוריה
המכללה הוקמה בשנת 2001 במטרה לקדם את החינוך הערבי בישראל, וקיבלה הכרה מהמועצה להשכלה גבוהה ב-25 באוגוסט 2005 המכללה מתוקצבת על ידי משרד החינוך.
איגרת יעקב
איגרת יעקב היא איגרת המהווה את אחד מספרי הברית החדשה - כתבי הקודש של הנצרות. האיגרת נכתבה על ידי "יעקב, משרת האל וישו המשיח האלוהי" ומשויכת ליעקב הצדיק, אחיו של ישו.
באקארה (משחק)
מיקום המשחק בבית הקזינו
משחק באקארה, פונטו בנקו, בקנה מידה מלא מתקיים ליד שולחן עגול גדול, בדומה לגרסת השמי (chemin-de-fer). שלושה אנשי צוות קזינו ניצבים ליד השולחן, קרופיה, המנהל את המשחק ושני מחלקים האוספים את ההימורים ומחלקים זכיות. סביב השולחן ניצבים עד 14 מהמרים, אולם המשחק יכול להתנהל אף עם מהמר בודד. ב"נעל" יש בדרך כלל 8 חבילות קלפים אותם מערבבים רק אנשי צוות הקזינו: הקרופייה והמחלקים. את ה"נעל" אוחז אחד המהמרים, אשר מחלק את הקלפים לפי הוראות שהוא מקבל מן הקרופיה ובהתאם לחוקי המשחק. בעת זכיית יד השחקן, הנעל עוברת לידי המהמר שזכה בסכום הגדול ביותר, או בכיוון תנועת השעון סביב השולחן, זאת בהתאם לכללי בית הקזינו. מהמר יכול לסרב לקבל את הנעל, או ניתן לבקש מן הקרופיה לחלק את הקלפים. בשולחנות באקארה קטנים ובהימורים נמוכים יותר, המחלק, עובד הקזינו, הוא היחיד המטפל בקלפים.
Chemin-de-fer
מרגע שהמשחק מתחיל, אחד המהמרים מקבל את תפקיד "הבנקאי" והוא זה שמחלק את הקלפים. שאר המהמרים הם "שחקנים". תפקיד הבנקאי עובר בין המהמרים לפי סדר ישיבתם בניגוד לכיוון השעון. בכל משחק הבנקאי מהמר על הסכום שבו הוא רוצה לשחק. לאחריו מכריזים שאר המהמרים אם הם יהמרו כנגד ההימור של הבנקאי על ידי השוואת סכום ההימור. אם איש מן המהמרים אינו מהמר כנגד הבנקאי, אזי המהמרים מכריזים איש איש על הימוריהם. אם סך ההימורים אינו משתווה לגובה ההימור של הבנקאי, יכולים אף צופים במשחק להצטרף ולהמר כך שהסכום ישתווה לזה של הבנקאי. אם סך הימורי המהמרים גבוה מזה של הבנקאי, הוא יכול להגדיל את סכום ההימור כך שישתווה לזה של השחקנים. הם הוא עושה כך, אזי ההימורים העודפים מוסרים מן השולחן ומוחזרים לשחקנים בסדר הפוך לזה של הצבת ההימורים.
ג'ו ורדור
ג'וזף תומאס "ג'ו" ורדור (באנגלית: Joseph Thomas "Joe" Verdeur; 7 במרץ 1926 - 6 באוגוסט 1991) היה שחיין אמריקאי, אלוף אולימפי ושיאן עולם שהתמחה בסגנון מעורב (שלושה סגנונות) ובסגנון חזה, הנחשב כיום כסגנון פרפר.
אלוף אולימפי
באולימפיאדת לונדון (1948) זכה ורדור במדליית זהב, במשחה ל-200 מטר חזה בשיא אולימפי חדש של 2:39.3 דקות, לפני חבריו לנבחרת קיית' קרטר (2:40.2 דקות) ובוב סול (2:43.9 דקות). כבר בשלב המוקדמות הוא קבע שיא אולימפי חדש של 2:40.0 דקות. למרות שהיה אמור להשתתף במשחה שליחים 4x200 מטר הוא ויתר לוואלאס וולף כדי שיוכל אף הוא לזכות במדליה ואכן הרביעייה האמריקאית זכתה במדליית הזהב.
דובי לנץ
רדיו
בין התוכניות הבולטות שערך והגיש, "הכל זורם", ששודרה החל משנת 1982 במשך למעלה משלושים שנה, "דו רה יומי", שערך ושידר יחד עם חברו דני קרפל, ו"ציפורי לילה" (אותה הגיש לאחר שובו מחופשה בת שנה בצפון ודרום אמריקה). בין התפקידים הרבים שעשה בתחנה, הוא היה גם עורך מצעד הפזמונים העברי והלועזי. בשנת 1986, במסגרת לוח שידורי הקיץ החדש של התחנה, החל להגיש יחד עם קרפל את החידון המוזיקלי "תו השעה", בתוכניתו של רפי רשף, "נכון לעכשיו".
מירה (כוכב)
מאפיינים
מירה הוא למעשה כוכב זוגי במרחק של כ-420 שנות אור, המורכב מענק אדום ומבן זוג עמום יותר, ככל הנראה כוכב הסדרה הראשית מסוג K, המקיפים זה את זה במרחק של כ-65 יחידות אסטרונומיות ובזמן הקפה של לפחות 400 שנים.
מאפייני מירה B
מירה B הוא כוכב הסדרה הראשית מסוג K עם מסה משוערת של כ-0.7 מאסות שמש. בשל קרבתו למירה A, הוא סופח אליו גז מהשכבות החיצוניות של בן הזוג הענק וכתוצאה מכך גם בהירותו משתנה, אך לא באופן סדיר. מעבר הגז בין הכוכבים נעשה דרך דיסקת ספיחה שייתכן שנוצרים בתוכה כוכבי לכת.
DAX
גרסאות
למדד שתי גרסאות המכונות מדד ביצועים ומדד מחירים. שני המדדים נבדלים זה מזה בכך שהראשון מתחשב בחלוקת דיבידנדים, בעוד שהשני אינו מתחשב בכך. מדד הביצועים הוא המדד המצוטט לרוב, אולם מדד המחירים מקביל למדדים דומים של מדינות אחרות.
Symphony: Pre-Show Music (Orchestral)
רקע והוצאה
מכיל שירים בסגנון הפופ אופראי, המשלבים בתוכם גם את סגנון מוזיקת העולם וסגנון הפופ רוק. לאחר יציאת מארז התקליטורים הזה, הוציאה ברייטמן את אלבומה, Symphony ואת אלבום חג המולד, A Winter Symphony, אשר קשורים אליו.
הרוזן ממונטה כריסטו
הרוזן ממונטה כריסטו (בצרפתית: Le Comte de Monte-Cristo) הוא ספר מאת אלכסנדר דיומא האב, הנחשב על ידי רבים לטוב שבספריו. כמו ביצירות אחרות של דיומא, לקווי העלילה תרם סופר הצללים אוגוסט מקה. כתיבת הספר הושלמה בשנת 1844 והוא יצא לאור כסדרה בת 18 חלקים בשנים שלאחר מכן. עלילת הספר עובדה לעשרות אופרות, סרטים, הצגות, סדרות טלוויזיה ואנימה.
תקציר העלילה
עם צאתו למסע הנקם הוא אומר לעצמו:
עיבודים
בסוף שנת 2011 עלתה לשידור סדרת טלוויזיה בשם "נקמה" ברשת abc האמריקנית. הסדרה מהווה עיבוד מודרני לעלילת הספר. עלילת הסדרה שונה במקצת מהעלילה המקורית, אך היא שומרת על קווי המתאר המקוריים ועוסקת באותן סוגיות מוסריות.
מיסטר גלאס
מיסטר גלאס (באנגלית: Glass) הוא סרט גיבורי-על/אימה/מתח אמריקאי, שנכתב, הופק ובוים על ידי מ. נייט שאמלאן. הסרט נועד להיות הסרט השלישי והאחרון, בסדרת סרטי "בלתי שביר", אשר כולל גם את הסרטים "בלתי שביר" (2000) ו"ספליט". ברוס ויליס, סמואל ל. ג'קסון, ספנסר טריט קלארק, צ'רליין וודארד חוזרים לגלם את דמויותיהם מהסרט הראשון בסדרה, בעוד ג'יימס מק'אבוי ואניה טיילור-ג'וי חוזרים לגלם את דמויותיהם מהסרט "ספליט". שרה פולסון גם מככבת בסרט, בתפקיד ד"ר אלי סטאפל.
הפנתר הוורוד 2
הפנתר הוורוד 2 הוא סרט קומדיה שיצא בשנת 2009, ומהווה סרט המשך ל"פנתר הוורוד" בכיכובו של סטיב מרטין.
עלילת הסרט
הסרט מסתיים בחתונה של קלוזו וניקול, האישה שאותה חיבב מאז הסרט הראשון, אך לא הודה בכך.
מתילדה בתאם-אדוורדס
לעיתים קרובות היא מצוטטת באנתולוגיות של שירה לסבית היסטורית. לעיתים, יש המחליפים בשוגג בינה לבין המשוררת מתילדה בתאם, אך תאריכי לידתה ופטירתה (1776–1852) מראים בבירור שהן אינן אותו האדם.
פרופסור ג'ואן ריס כתבה בשנת 2006 את הביוגרפיה היחידה שנכתבה על אודות מתילדה בתאם אדוורדס עד כה. הסופרת והפמיניסטית בת המאה ה-19, שרה גראנד, כתבה עליה:
גן יפני
Shakkei (借景), "נוף מושאל", הוא טכניקה שבה משתמשים גננים יפנים כדי לשוות לגן קטן, מראה מרווח יותר. באמצעות שתילה מחושבת של שיחים שיחסמו את המראה של מבנים סמוכים, הם מעודדים את הצופה להביט לעבר ההרים ולחשוב עליהם כעל חלק מהגן.
אסטרטגיה של גישה עקיפה
אסטרטגיה של גישה עקיפה הוא מונח בתחום האסטרטגיה הצבאית שהגה באזיל לידל הארט בעקבות קרבות מלחמת העולם הראשונה. מונח זה משמעו להעדיף תמרון או לוחמה פסיכולוגית על פני התנגשות חזיתית. התאוריה פותחה כריאקציה לתפיסות האסטרטגיות שרווחו במלחמת העולם הראשונה, תפיסות שנעוצות בתורתו של קרל פון קלאוזביץ, ושמו את הדגש באסטרטגיה על הקרב החזיתי וראו בתמרון רק אמצעי ליצירת תנאים טובים יותר בהתנגשות החזיתית.
תורה אסטרטגית זו השפיעה רבות על האסטרטגיה הצבאית, אסטרטגיות כמו בליצקריג, הלם ומורא, אסטרטגיות של לוחמה זעירה ואסטרטגיות של שימוש בטילים הבליסטיים ובטילי שיוט שואבות את עקרונותיהן מהאסטרטגיה של הגישה העקיפה.
השפעות
האסטרטגיה של הגישה העקיפה זכתה לפופולריות רבה והיא מיקמה את לידל הארט כהוגה הדעות הצבאי הגדול ביותר בדור האחרון. הגישה אומצה על ידי גנרלים רבים לאחר מלחמת העולם הראשונה, בייחוד בגרמניה, שבשל המגבלות הצבאיות שהוטלו עליה ונחיתותה הצבאית הייתה פתוחה לקבל אסטרטגיות חדשות. שיטת הבליצקריג בה השתמשו הגרמנים בתחילת מלחמת העולם השנייה מבוססת בעיקרה על לוחמת שריון בדרך של גישה עקיפה. במהלך מלחמת העולם השנייה ננקטה אסטרטגיה עקיפה פעמים רבות, לדוגמה, מבצע אורנוס, ששבר את ההתכתשות ההדדית בקרב סטלינגרד על ידי גישה עקיפה.
האסטרטגיה של הגישה העקיפה עומדת גם במרכז אסטרטגיות של לוחמה זעירה, טרור וגרילה, שבאופן מובהק מנסות לעורר ערפל קרב, לפגוע בעורף האויב ולהוציא אותו משיווי משקלו או להחליש את המוראל שלו יותר מאשר לפגוע בו פגיעה אנושה. גם אסטרטגיית השימוש בטילים ארוכי טווח שואבת מן הגישה העקיפה, שכן גם שימוש בטילים כאלו במקרים רבים נועד בעיקר לעורר בהלה בעורף האויב ולהשפיע על רוחו.
משמר הגרנדירים (בריטניה)
היסטוריה
לקראת סוף המאה ה-18 החלו להיווצר שינויים מבניים ברגימנט, שינויים אלו קרו בעיקר מהנסיון שנצבר במהלך מלחמת האזרחים בארצות הברית וכללו בין היתר הוספה של פלוגות חיל רגלים קל לרגימנטים. בתחילת המלחמות הנפוליאניות כל גדוד ברגימנט כלל  כאשר שאר הפלוגות נקראו , כל גדוד כלל גם יחידת מוזיקאים שניגנו מארשים לליווי הצעדה ממקום למקום ובזמן הקרבות. בנוסף, הרגימנט עצמו כלל אף הוא להקת מוזיקאים שישבה במפקדה בלונדון ובדומה לרגימנטים אחרים בצבא, רגימנט המשמר הראשון כלל דגל יחידה שנקרא בצבא הבריטי "הצבעים".
ארמוסיו
ארמוסיו (בספרדית: Hermosillo; בעבר: Santísima Trinidad del Pitic - השילוש הקדוש של פיטיק) היא עיר הבירה של המדינה המקסיקנית סונורה, והעיר הגדולה ביותר במדינה. ארמוסיו ממוקמת במרכז המדינה, כ-270 ק"מ מגבולה עם ארצות הברית.
Damn
האלבום קיבל שבחים מהמבקרים, והתחיל מקום ראשון בבילבורד 200. זה האלבום השלישי של לאמאר שהתחיל מקום ראשון בארצות הברית. במאי 2018 "Damn" הוכרז כאלבום פלטינום משולש על ידי איגוד תעשיית ההקלטות האמריקאי. האלבום גם זכה בפרס גראמי לאלבום הראפ הטוב ביותר של 2017. הוא אף הועמד לפרס גראמי לאלבום השנה.
שירים אחרים
הווידאו קליפ של השיר "DNA" מהאלבום יצא ב-18 באפריל 2017.
קבלת המבקרים
בשנת 2020 מגזין הרולינג סטון דירג את האלבום במקום ה-175 ברשימת 500 האלבומים הטובים ביותר בכל הזמנים.
שבחים
"Damn" הופיע במספר רשימות סוף שנה ב-2017
צ'ק פוסט
מחלף הקריות (מכונה גם: מחלף צ'ק פוסט) הוא שמו של מחלף מרכזי במזרחה של חיפה. זהו מחלף כניסה מרכזי לחיפה ממזרח, והוא מנקז גם חלק מהתנועה המגיעה לעיר מצפון. הוא מקשר בין כביש 4 (שדרות ההסתדרות), הממשיך צפונה לכיוון הקריות, עכו, ועד נהריה וראש הנקרה, וכביש 752 (דרך בר-יהודה) המוביל מזרחה לנשר – ומערבה לעיר התחתית, שם הוא הופך לציר התנועה הראשי שלה. בדצמבר 2010 נפתח המוצא המזרחי של מנהרות הכרמל (כביש 23) בקרבת המחלף, וקצהו של כביש האגרה מתחבר עם שדרות ההסתדרות.
בעבר שימש כביש 752 כעורק הבין־עירוני הראשי שקישר את חיפה עם נצרת והעמקים; אך דרך העמקים הועברה כמחצית הקילומטר צפון-מזרחה, שם נחנך מסוף האוטובוסים "מרכזית המפרץ", ונכון להיום הצ'ק פוסט משמש בעיקר תנועה לעיר נשר. לפנים היה בסמיכות לצומת גם צומת של רכבות, שכן רכבת העמק ההיסטורית חלפה בו, ושרידי מסילת הרכבת שנותרו בצומת מהווים עדות דוממת לפעילותה בעבר. כיום נמצאת בקרבת מקום תחנת הרכבת מרכזית המפרץ.
רכבלית
בסמוך למחלף נפתחה תחנת החלפה תחנה B של הרכבל נוסעים שמקשר את הצ'ק-פוסט לטכניון ולאוניברסיטת חיפה ונפתחה באפריל 2022.
נורדריין-וסטפאליה
נורדריין-וֵסְטְפַאליה (בגרמנית:, נורדריין-וסטפאלן) היא אחת מ-16 המדינות המרכיבות את גרמניה. זוהי המדינה המאוכלסת ביותר בגרמניה, עם מעל 17.9 מיליון תושבים בשנת 2020, והרביעית בגודלה מבחינת שטח. זוהי גם המדינה הצפופה ביותר בגרמניה.
ערים
מתוך 50 הערים הגדולות בגרמניה, 21 נמצאות במדינה זו; אם מתבוננים על 82 הערים הגדולות הרשמיות בגרמניה (אלו בעלות למעלה מ-100,000 תושבים), הרי ש-30 מתוכן נמצאות בנורדריין-וסטפאליה (ראו: דמוגרפיה של גרמניה). בירת המדינה היא דיסלדורף, אך העיר הגדולה בה היא קלן. להלן רשימת אחת עשר עריה הגדולות של נורדריין-וסטפאליה:
הארנה של לוטטיה
המבנה הוקם במהלך המאה הראשונה, ונחשב לגדול מסוגו. הארנה הייתה מתחם שקוע בעומק של 2.5 מטרים שסביבו במה מוגבהת. בשל כך אין מדובר בתיאטרון רומי קלאסי, אלא בשילוב בין תיאטרון לבין אתר משחקים. במה מקורה שאורכה 41.2 מטרים אפשרה העלאת הצגות, לצד המשחקים שנערכו בתוך הזירה השקועה שבמרכז המבנה.
סטימפאנק
סוגי סטימפאנק
סטימפאנק היסטוריה חלופית מתאפיין על חיקוי העולם ההיסטורי האמיתי של המאה ה-19 – תחילת המאה ה-20, אשר במודע מתנגד להווה ולעתיד הקיברנטי. לעיתים קרובות גיבורי היסטוריה חילופית הם אנשים מהיסטוריה אמיתית או דמויות ספרותיות של הקלאסיקה של העידן. החיקוי האופייני ביותר הוא אנגליה וויקטוריאנית. העלילה מתפתחת ב"עידן הקיטור", בו בנוסף לטכנולוגיות שאכן היו קיימות מופיעות גם הטכנולוגיות הפנטסטיות (ו. גיבסון וב. סטרלינג "The Difference Engine" והטרילוגיה של ס. וסטרפלד "לוייתן"). ביצירות אחרות העלילה מתרחשת בתקופה היסטורית המאוחרת יותר כאשר היא נטולת המרכיבים העיקריים של הטכנולוגית של המאה העשרים – אלקטרוניקה מתקדמת, בתי זיקוק ומנועי בעירה פנימית, תעופה, אנרגיה גרעינית וכו'. דוגמאות טובות של היסטוריה חילופית הן קומיקס של אלן מור וקווין אוניל "ליגה של ג'נטלמנים מובחרים", והעיבוד הקולנועי באותו השם על ידי סטיבן נורינגטון: אנגליה אלטרנטיבית של 1898, אשר על ביטחונה שומרים הגיבורים המפורסמים של יצירות ספרותיות קלאסיות כמו קפטן נמו וריינג'ר אלן קווטרמיין.
אמנות ועיצוב
קבוצת אמנות Kinetic Steam Works יצרה מנוע קיטור והציגה אותו בפסטיבל Burning Man בשנות 2006 ו-2007. מייסד הקבוצה שון אורלנדו ייצר תצוגה "בית העץ סטימפאנק" (Steampunk Tree House), תוך שיתוף פעולה עם קבוצת אמנים שמאוחר יותר הקימו קבוצת אמנות Five Ton Crane. בית-סטימפאנק נמצא באופן קבוע ב-Dogfish Head Craft Brewery (מילטון, דלאוור).
בקיץ 2009, 2010 ו-2011 באבונדייל אסטייטס (ג'ורג'יה, ארצות הברית) התקיים פסטיבל STEAMfest.
מונטנגרו באירוויזיון
היעדרויות
ב-13 באוקטובר 2022 הודיע רשות השידור המונטנגרית, RTCG על פרישתם מאירוויזיון 2023. בגלל בעיות כלכליות.
Born This Way
סגנון מוזיקלי ומילים
בשיר הרביעי "Judas" אישרה גאגא כי הוא מושפע מדומותו של יהודה איש הקריות. מילותיו נוגדות לבגידתו בישו על פי הנצרות כפי שגאגא תיארה "כיבוד החושך שלך, יביא אלייך את האור". השיר מתייחס לז'אנר הדאנס-פופ ומוזיקת האוס, עם השפעות של טכנו, דיסקו, ומוזיקת הפופ של שנות השמונים. בחלקים ממנו, גאגא אף שרה מספר משפטים בסגנון ראפ. השיר החמישי, "Americano" משלב משפט באנגלית וספרדית עם השפעות טכנו, מוזיקת האוס, ודיסקו. גאגא כתבה את השיר כמחאה נגד חוקי ההגירה האמריקאים, המקשים על ההשתקעות של מהגרים מקסיקנים, כמו כן בהצעה 8 בקליפורניה, אשר מנעה מזוגות חד-מיניים להינשא. הוא אף קיבל השוואות ליצירותיה של ג'ודי גרנלד. גאגא אמרה כי הושפעה בכתיבתו מהזמרת הצרפתייה אדית פיאף.
סינגלים
"Marry the Night" - הסינגל החמישי מהאלבום, יצא לאור ב-21 בנובמבר 2011. השיר נכתב על ידי גאגא ופרננדו גריביי והוא מספר על אהבתה של גאגא לעיר ניו יורק ולמסתורין שבלילה שלה. ב-1 בדצמבר יצא הקליפ לשיר אותו תיארה כתחילת הסיפור שמעולם לא סיפרה, זהו הקליפ הארוך ביותר שלה שנמשך כ-13.5 דקות באותה שנה הופיעה איתו בטקס פרסי המוזיקה של MTV אירופה והייתה לבושה באותו הערב במספר תלבושות כמו בקליפ.
אירופה, אסיה ואוקיאניה
האלבום הופיע לראשונה במקום הראשון באוסטרליה, והפך לאלבום השני שלה בראש המצעד במדינה לאחר "The Fame Monster" משנת 2009. "Born This Way" הוסמך כתואר פלטינה כבר בשבועו הראשון לצאתו על ידי "איגוד תעשיית ההקלטות האוסטרלי" (ARIA) עבור כ-70,000 עותקים, ומאז השיג תואר פלטינה כפולה ומכר מעל 140,000 עותקים. בנוסף למצעד האוסטרלי, האלבום גם כבש את מצעד ניו זילנד והפך לאלבומה השני במקום הראשון במדינה מאז 2009. גם בשבועו הראשון ליציאתו במדינה זו הצליח להשיג תואר פלטינה לאחר מכירת 15,000 עותקים. ביפן, "Born This Way" מכר מעל 184,000 עותקים בשבוע לצאתו, וכבש את מצעד האלבומים היפני. הוא מכר עד היום מעל 750,000 עותקים במדינה והשיג מעמד פלטינה משולשת על ידי "איגוד תעשיית ההקלטות של יפן" (RIAJ). הוא גם הוכתר כאלבום הרביעי הנמכר ביותר במדינה לאותה שנה עם מכירות של 658,554 עותקים.
קרן ליברה
קרן ליברה (ברשם התאגידים: פירסט ליברה פאנד שותפות מוגבלת) היא קרן המתמחה במימון הליכים משפטיים. הקרן מציעה לתובע לקבל מימון לתביעה שברצונו להגיש בתמורה לחלק מרווחיו במקרה של זכייה. בעולם מוכר המודל בשם "Legal Financing".
רולנד סקומן
ביוגרפיה
באליפות העולם בשחייה שנערכה בברצלונה, ספרד בשנת 2003 סיים סקומן במקום החמישי במשחה ל-50 מטר פרפר בתוצאה של 23.79 שניות, אחרי המנצח מאט וולש מאוסטרליה שקבע שיא עולם חדש (23.43 שניות). במשחה שליחים 4x100 מטר חופשי הוא סיים במקום ה-8 בתוצאה של 3:18.79 דקות, אחרי הרביעייה המנצחת מרוסיה (3:14.06 דקות).
הצלחה רבה באליפות העולם בשחייה
ב-12 באוגוסט 2006 בתחרות שחייה שנערכה בהמבורג, גרמניה (בריכה של 25 מטר) קבע סקומן שיא עולם חדש במשחה ל-50 מטר חופשי בתוצאה של 20.98 שניות ובכך היה לשחיין הראשון בהיסטוריה ששחה משחה זה מתחת ל-21 שניות.
באולימפיאדת לונדון (2012) סיים סקומן במקום שישי במשחה ל-50 מטר חופשי בתוצאה של 21.80 שניות ובמקום חמישי במשחה שליחים 4x100 מטר חופשי בתוצאה של 3:13.45 דקות, כשחיין אחרון הוא שחה ב"זינוק שליחים" בתוצאה של 48.27 שניות.
באליפות העולם שנערכה בברצלונה בשנת 2013 סיים סקומן במקום שביעי במשחה ל-50 מטר חופשי בתוצאה של 21.85 שניות, בשלב חצי הגמר הוא השווה את שיא אפריקה בתוצאה של 21.67 שניות ובמקום עשירי במשחה ל-50 מטר פרפר בתוצאה של 23.25 שניות, בשלב המוקדמות הוא קבע תוצאה של 23.02 שניות ועלה מהמקום הראשון.
מרחצאות אגריפה
המרחצאות עוטרו בפסלים רבים, שהידוע בהם היה העתק של הפסל "המגרד" של הפסל היווני ליסיפוס. קירות החדר החם עוטרו בפרסקאות.
צ'רמיק
יהודים
בשנת 1880 נוסע שהגיע לצ'רמיק מצא בה כשלוש מאות משפחות יהודיות שמצבן הכלכלי היה שפיר.
הלגיון הגאורגי (1914–1918)
הלגיון הגאורגי הראשון (בגאורגית: ქართული ლეგიონი, מילולית: כּארתוּלי לֶגיוֹני) היה לגיון צבאי אתני שנוסד בצבא הגרמני, ובסיסה היה בסמסון שבטורקיה, בשנת 1915, בתקופת מלחמת העולם הראשונה. מייסד הלגיון היה פרידריך ורנר פון דר שולנבורג, הקונסול הגרמני בטביליסי לשעבר. המפקד היה הגנרל הגאורגי הבולט, לֶאוֹ קֶרֶסֶלַדזֶה (ლეო კერესელიძე), אחד ממנהיגי "הועדה לעצמאות גאורגיה" (1914-1918). המטרה העיקרית של הלגיון היה שחרור גאורגיה מהאימפריה הרוסית.
ישראל רבינוביץ
ביוגרפיה
ישראל רבינוביץ נולד בשנת 1954 וגדל בראשון-לציון. החל משנות ה-80 של המאה ה-20 יצר רבינוביץ פסלים ויצירות אמנות שונות העוסקות בזהות הישראלית. בעבודותיו עושה רבינוביץ שימוש ביקורתי בדימויים אלגוריים ובסמלים מן התרבות הציונית. בשנת 1994 יצר את ציור קיר "כשער על פרשת מים" בבניין מדעי הרוח באוניברסיטה העברית בהר הצופים. בין עבודותיו הידועות סדרת הפסלים "חוג הצבר" משנות ה-90 של המאה ה-20.
דיבייט בישראל
היסטוריה
פעילות תחרותית החלה בישראל בסוף שנות ה-80 ביוזמת "אגודת שיח ושיג" אשר פעלה בבתי הספר ובאוניברסיטאות. פעילות הדיבייט האקדמאית התמקדה במועדונים אשר הוקמו באוניברסיטאות חיפה, בטכניון, בתל אביב ובירושלים והתמקדה באליפות שנתית ארצית. בשנת 1993 התפרקו מועדוני הדיבייט בחיפה ובתל אביב ופעילות הדיבייט האקדמית דעכה כמעט לחלוטין (למעט מועדון האוניברסיטה העברית אשר המשיך לקיים פעילות באופן רציף). פעילות הדיבייט בתיכונים לעומת זאת שמרה על היקף אחיד, אשר הגיעה לשיא באירוח אליפות העולם לתיכונים.
פאבליק אנמי
לאורך השנים
האלבום השלישי שלהם ראה אור בשנת 1990 ונקרא " Fear of a Black Planet". האלבום המשיך בקו הקרבי והמחאתי שלהם. האלבום הצליח מאוד ונחשב לאלבום המצליח ביותר של ההרכב עד היום. הסינגלים באלבום הם: "911Is A Joke" שביקר את זמן התגובה האיטי של צוותי החירום כשמדובר בקהילה השחורה לעומת האוכלוסייה הלבנה ו "Fight The Power" שנחשב לשיר המצליח ביותר של הלהקה, והיה גם לשיר הנושא של הסרט "עשה את הדבר הנכון" שנכתב, בוים והופק על ידי הבמאי ספייק לי.
דיבייט בישראל
אליפות ישראל בדיבייט לתיכונים - "שיח ושיג"
במקביל לתוכנית זו, השיק המרכז הישראלי להעצמת האזרח (ע"ר) תוכנית דיבייט מקבילה בשיתוף מחוז תל אביב במשרד החינוך בשפה האנגלית המיועדת לכיתות ט'. עד כה נרשמו כ-40 בתי ספר. הנושא השנתי אותו למדו התלמידים ועליו התחרו היה: "זכויות הילד והתלמיד". בתחרות זכתה קבוצת אהל שם מרמת גן, והשיגה זכייה שנייה בתחרויות הדיבייט בשנת תשע"ב. במקביל עתידה גם תוכנית זו להתרחב בשנת הלימודים תשע"ג לכדי בתי ספר רבים נוספים.
הפלות מלאכותיות בישראל
חוקיות ומימון
בדוח מבקר המדינה לשנת 2016, ביקר המבקר את ההתנהלות הוועדות להפסקת היריון והליקויים המרכזים שמצא עסקו בהיעדר מידע כלל או בשפות נוספות מעבר לעברית ובירוקרטיה רבה שהאישה נדרשת לטפל בה. כן העברת המידע ללמ"ס נעשית בטפסים מסורבלים שממולאים ידנית ואין דיווח שיטתי של בתי החולים על הפלות לא חוקיות. נכון לשנת 2018 אין בידי הלמ"ס נתונים על הפלות לא חוקיות והפלות טבעיות.
הסברה נגד הפלות
בישראל פועלת אגודת אפרת המנסה לשכנע נשים שלא להפיל ומבטיחה סיוע כספי לצורך טיפול בתינוק, וזאת לנשים שיוותרו על ביצוע הפלה.
מרגלית מתתיהו
קורות חיים
מתתיהו, ממייסדי דור ההמשך להנצחת קורבנות השואה מבין יהודי יוון, יצרה את הסרט "טולדו – הסוד החבוי", המספר על חייהם המלאים והעשירים של יהודי טולדו בספרד, בטרם הגירוש ב-1492.
פרסים והוקרה
בשנת 2002 נקראה על שמה ככר בפארק ברובע "פואינטה קאסטרו" שבעיר לאון בספרד.
הרפובליקה הספרדית השנייה
הרפובליקה הספרדית השנייה הייתה משטר שהתקיים בספרד משנת 1931 עד ה-1 באפריל 1939. הרפובליקה נוצרה ב-1931, עת עזב המלך אלפונסו ה-13 את המדינה בעקבות ניצחונם של מועמדים רפובליקנים בבחירות מקומיות ועירוניות ואימוצה של חוקה רפובליקנית. בשנת 1939, לאחר שנכנעו אחרוני הכוחות הרפובליקנים בפני הכוחות הלאומניים בראשותו של פרנסיסקו פרנקו, בסופה של מלחמת האזרחים הספרדית, באה תקופתה של רפובליקה זו אל קיצה.
ההתנקשויות בקסטיליו ובסוטלו
שלושה ימים לאחר ההלוויות, יצאה לפועל ההפיכה הצבאית המתוכננת כאשר הצבא הספרדי במרוקו הספרדית התמרד כנגד הממשלה הרפובליקנית, והמרד התפשט משם לשאר חלקי ספרד. מרידת הצבא הספרדי לא הלכה חלק כמתוכנן, וכאשר הצבא הספרדי המורד נתקל בהתנגדות, החלה בספרד מלחמת אזרחים מלאה כנגד הממשלה הלגיטימית במדריד.
דוד שובל
שירות צבאי
לאחר שחרורו מצה"ל עבד שובל במשרד הביטחון, שימש כעוזר שר הביטחון לענייני תעשייה ובשנים 1998-1990 כיהן כראש סיב"ט. בשנת 2004 שימש כראש משלחת משרד הביטחון בגרמניה
הלגיון הגאורגי (1941–1945)
הלגיון הוקם בדצמבר 1941. הגאורגים התאמנו במערב אוקראינה והפכו כשירים מבצעית בסתיו 1942. לפחות 30,000 גאורגים שרתו בכוחות הנאצים. ב-13 גדודי שדה, שלכל אחד מהם היו חמש פלוגות. כמו כן היו גאורגים גם בלגיון הצפון קווקזי של הורמאכט, ובלגיונות אתניים קווקזיים אחרים. מפקד הלגיון הגאורגי היה גנרל מיור שלווה מַר'לַקֶלידזֶה (შალვა მაღლაკელიძე).
גאורגי לנגמק
ביוגרפיה
בשנים 1929 עד 1933 השתתף יחד עם עמיתו סרגיי קורוליוב בתכנונו של משגר הרקטות קטיושה, בו נעשה שימוש רב במהלך מלחמת העולם השנייה.
לואיס לאל
קריירת מועדונים
בינואר עזב לראשונה את פורטוגל וחתם באל-אהלי מליגת העל הסעודית. בסיום העונה חתם באל-איתיחאד כלבה ממנה הושאל בינואר לגזיאנטפספור.
בינואר חתם בצ'יאפס. ב-7 באוגוסט 2017 חתם בניואל'ס אולד בויס מליגת העל הארגנטינאית.
מחקרי ירושלים במחשבת ישראל
תוכן כתב העת
תחילה יצא לאור כתב העת כרבעון, ללא נושא מיוחד לכל כרך, אולם החל מהכרך הששי הוקדשו מרבית הכרכים לנושא ספציפי או יצאו במתכונת של ספר יובל או ספר זיכרון, עם כותרת נפרדת. נכון לשנת 2012 יצאו לאור כרכים מיוחדים לכבודם או לזכרם של החוקרים ישעיה תשבי, שלמה פינס, רבקה ש"ץ אופנהיימר, יוסף ברוך סרמוניטה, אליעזר שביד וגרשם שלום; כרכים ו', ח', י', וט"ז - י"ז מכילים את מרבית ההרצאות שניתנו בחמישה כנסים (הראשון, השני, השלישי, הרביעי והשביעי), שנערכו לזכרו של גרשם שלום; לפני היציאה לאור של כרך י"א הופיע מפתח מאמרים לכרכים א' - י' (תשמ"א - תשנ"ב); כרך ט"ו הוקדש למחקרי חסידות; ושני הכרכים האחרונים, כרכים כ"ב - כ"ג נושאים אף הם כותרת אך הוקדשו למגוון נושאים.
הינדס
הינדס הוא שם משפחה.
מאוזוליאום אוגוסטוס
המקום בו נמצאים שרידי המאוזוליאום נקרא באיטלקית "פיאצה אאוגוסטו אימפרטורה" (Piazza Augusto Imperatore).